Amikor Kedvenced kiengedjük a klinikánkról, először is egy részletes tájékoztatót kaptok majd az ott történtekről, illetve a közeljövőbeli teendőkről. Amennyiben ambuláns ellátásról van szó, tehát még a beavatkozás napján hazamehet a betegünk, számítani kell arra, hogy aznap még csendesebb, aluszékonyabb lehet a megszokottnál. Ezen időszak alatt fontos, hogy állatunknak meleg és csendes helyet biztosítsunk a zavartalan pihenés érdekében. Azt tanácsoljuk, hogy a macskák (amennyiben kijárnak) éjszakára maradjanak a házban, és a kutyák csak rövidebb egészségügyi sétát tegyenek.
A műtét napján Kedvencünk már általában vacsorázhat, ha az állatorvosunk más utasítást nem adott! A műtét utáni 24 órában még hányás előfordulhat, de ritkán jellemző. Varratszedésre általában a műtét utáni 10-14 napon kerül sor.